stanford-oval/wikipedia huggingface dataset:
กลยุทธ์เชิงวิวัฒนาการ
ตัวอย่างปัญหาที่แก้ได้โดยกลยุทธ์เชิงวิวัฒนาการ > ปัญหาการเดินทางของพนักงานขาย (The Travelling Salesman Problem)

พนักงานขายต้องการเดินทางไปยังเมือง N เมืองโดยให้มีระยะทางสั้นที่สุด และทุก ๆ เมืองต้องถูกเดินทางผ่านเพียงครั้งเดียว และในตอนจบของการเดินทางพนักงานขายต้องกลับมายังเมืองแรกที่เราออกเดินทาง โดยในตัวอย่างนี้จะเป็นปัญหาการเดินทางของพนักงานขายที่สมมาตร กล่าวคือ ระยะทางระหว่างเมือง 2 เมืองนั้นไม่ขึ้นอยู่กับทิศทาง
การแก้ปัญหาการเดินทางของพนักงานขายด้วยกลยุทธ์เชิงวิวัฒนาการ
มันจำเป็นที่เราจะต้องมั่นใจว่า ความสัมพันธ์ระหว่างเหตุและผลอย่างรุนแรง (strong causality) นั้นเป็นจริง กล่าวคือ การเปลี่ยนแปลงเล็กน้อยในเส้นทางการเดินทางนั้นส่งผลกระทบเล็กน้อยต่อระยะทางในการเดินทาง กระบวนการกลายพันธุ์ 4 แบบถูกใช้ ดังนี้
การสลับบางส่วนของเส้นทางการเดินทาง (Inversion aka Lin-2-Opt)
การแทรกเมืองลงไปในจุดอื่นของเส้นทางการเดินทาง (Insertion aka Or-Opt)
การแลกเปลี่ยนซึ่งกันและกันของเมือง 2 เมือง (Reciprocal exchange aka 2-Exchange)
การเลื่อนกลุ่มของเส้นทางการเดินทาง (Displacement aka Shifting)
ดังภาพตัวอย่าง
การที่แต่ละกระบวนการกลายพันธุ์ถูกใช้กับส่วนใด ๆ ของเส้นทางการเดินทาง มันอาจจะเป็นไปได้ว่าความสัมพันธ์ระหว่างเหตุและผลอย่างรุนแรงอาจจะไม่เป็นจริง ฉะนั้นระยะทางระหว่างแต่ละเมืองกับเมืองใด ๆ ต้องถูกพิจารณาในทุก ๆ ครั้งที่ใช้กระบวนการกลายพันธุ์ ตัวอย่างเช่น ในการทำการสลับบางส่วนของเส้นทางการเดินทาง เฉพาะบางส่วนของเส้นทางการเดินทางระหว่างเมืองที่ติดกันเท่านั่นที่ถูกสลับ ยิ่งไปกว่านั้นกระบวนการกลายพันธุ์มีการกำหนดการรวมตัวใหม่ที่เฉพาะ เจาะจงด้วย ทำให้กระบวนการรวมตัวใหม่ในปัญหานี้แตกต่างจากการรวมตัวใหม่ของกลยุทธ์เชิงวิวัฒนาการทั่ว ๆ ไป เพราะเราต้องพิจารณาว่าการรวมตัวใหม่ต้องให้ผลลัพธ์ของเส้นทางการเดินทางที่สามารถเป็นคำตอบได้เท่านั้น ดังนั้นกระบวนการกลายพันธุ์นี้ไม่ได้มีลักษณะแบบสุ่ม แต่มีลักษณะที่กำหนดไว้แล้ว
พ่อแม่ 1 ตัวจาก R ตัวที่จะนำไปรวมตัวใหม่ถูกเลือกจากพ่อแม่เริ่มต้นแบบสุ่ม ในเส้นทางการเดินทางของพ่อแม่เริ่มต้นนี้จะมี 1 เมืองถูกเลือกขึ้นมาแบบสุ่มและถูกกำหนดเป็นเมืองแรกในเส้นทางการเดินทางของตัวลูกหลาน (สมมติเรียกว่าเมือง A) สำหรับพ่อแม่แต่ละตัวใน R ตัว เมืองที่อยู่ติดซ้ายขวากับเมือง A จะถูกพิจารณา เมืองที่มีระยะทางที่ใกล้ที่สุดจะถูกเลือกจากความน่าจะเป็น 2*R และเมืองนั้นจะกลายเป็นเมืองที่ 2 ในเส้นทางการเดินทาง (เมือง B) และกระบวนการเดียวกันจะถูกกระทำกับเมืองที่อยู่ติดเมือง B เพื่อสร้างเมือง C และทำต่อไปเรื่อย ๆ จนจบการเดินทาง ถ้าในทุก ๆ ครั้งของการเลือกมีความน่าจะเป็นเท่ากับ 2*R เมืองที่มีระยะทางใกล้ที่สุดย่อมต้องถูกเลือกอย่างแน่นอน
สมการผลลัพธ์ของปัญหาการเดินทางของพนักงานขาย
di,(i+1) ระยะทางระหว่างเมืองที่ i และเมืองที่ i+1 ของการเดินทาง และ dn,1 คือ ระยะทางระหว่างเมืองแรกกับเมืองสุดท้ายของการเดินทาง
ดูเพิ่ม

Evolutionary Strategy book เก็บถาวร 2011-08-28 ที่ เวย์แบ็กแมชชีน
แหล่งข้อมูลอื่น

Evolutionary Strategies Paper
The CMA Evolution Strategy เก็บถาวร 2012-03-03 ที่ เวย์แบ็กแมชชีน
Tutorial 3: Build a Floating-Point Evolution Strategies Problem  เก็บถาวร 2011-10-06 ที่ เวย์แบ็กแมชชีน
Gaussian Mutation
Intermediate Recombination
แพ ซู-จี

| ซูจี |
| --- | --- |
ซูจี เมื่อพฤศจิกายน 2024
เกิด: แพ ซู-จี  (1994-10-10) 10 ตุลาคม ค.ศ. 1994 (30 ปี) ควังจู เกาหลีใต้
อาชีพ:  นักร้อง  นักแสดง  นางแบบ 
ตัวแทน: Management SOOP
อาชีพทางดนตรี
แนวเพลง:  เคป็อป  แดนซ์ป็อป 
เครื่องดนตรี: เสียงร้อง
ช่วงปี: 2010–ปัจจุบัน
ค่ายเพลง: เจวายพี
อดีตสมาชิก:  มิสเอ  เจวายพีเนชัน 

เว็บไซต์: suzy.jype.com
 นักดนตรี

ชื่อเกาหลี
ฮันกึล: 배수지
ฮันจา: 裴秀智
อาร์อาร์: Bae Su-ji 
เอ็มอาร์: Pae Suchi 
 
ลายมือชื่อ

แพ ซู-จี (เกาหลี: 배수지, อักษรโรมัน: Bae Su-ji; เกิด 10 ตุลาคม ค.ศ. 1994) เป็นที่รู้จักในชื่อ ซูจี (เกาหลี: 수지, อักษรโรมัน: Suzy) เป็นนักร้อง นักแสดง นางแบบชาวเกาหลีใต้ อดีตสมาชิกเกิร์ลกรุปมิสเอ สังกัดเจวายพีเอนเตอร์เทนเมนต์
ประวัติ

ซูจีเกิดที่ควังจู ประเทศเกาหลีใต้ ในวันที่ 10 ตุลาคม พ.ศ. 2537 โดยเธอได้เข้าศึกษาที่ Seoul Arts High School ก่อนที่เธอจะเปิดตัวเธอเคยเป็นนางแบบให้แก่ร้านค้าออนไลน์มาก่อน ในปี 2552 เธอได้เข้าประกวดในรายการ Mnet Superstar และเข้าไปถึงรอบแรก แต่ในท้ายที่สุดเธอก็ถูกคัดออก อย่างไรก็ตาม เธอก็ได้รับความสนใจจากแมวมองของเจวายพีเอนเตอร์เทนเมนต์t และไม่นานเธอก็ได้เป็นนักร้องฝึกหัด ภายหลังจากเป็นเด็กฝึกหัด 1 ปี เธอพร้อมด้วยสมาชิกอีกสองคนคือ เฟย และ เจีย กำหนดให้ไปเปิดตัวที่ประเทศจีน พร้อมกับได้มีสมาชิกใหม่เข้ามาอย่างทันทีทันใดคือ มิน โดยทั้งสี่คนนี้ก็ได้เตรียมตัวที่จะเปิดตัวในนามของวง มิสเอ
อาชีพ > มิสเอ

ในเดือนกรกฎาคม 2553 ซูจีได้เปิดตัวในนามของสมาชิกวง มิสเอ เป็นเกิร์ลกรุปที่อยู่ภายใต้สังกัดของJYP Entertainment กับซิงเกิล "Bad Girl Good Girl" ในฐานะนักร้องนำของกลุ่ม ภายหลังประสบความสำเร็จจากการโปรโมต 7 สัปดาห์ พวกเขาก็กลับมาในเดือนตุลาคมกับเพลงไตเติลใหม่ "Breathe" จากซิงเกิลที่ 2 Step Up โดยมิสเอได้โปรโมตเพลงนี้เป็นเวลากว่าเดือนและได้อำลาเวทีไปในวันที่ 7 พฤศจิกายน มิสเอได้กลับมารวมตัวอีกครั้งในเดือนกรกฎาคม 2554 และได้ออก Full-length studio แรกของพวกเขาในอัลบั้ม A Class กับเพลง "Good Bye Baby" มิสเอได้อำลาเวทีไปในช่วงต้นเดือนกันยายนหลังจากที่ประสบความสำเร็จกับอัลบั้มและเพลงของพวกเขาอย่างมากมาย โดยมิสเอกำลังให้ความสนใจไปที่กิจกรรมในต่างประเทศ รวมทั้งการเปิดตัวในประเทศจีน โดยซูจีเป็นน้องเล็กของ JYP Nation
ผลงานเพลง > ซิงเกิล

| ปี> ปี.ปี | ชื่อเพลง> ชื่อเพลง.ชื่อเพลง | อันดับสูงสุด> เกาหลี.กาออนชาร์ต  | อันดับสูงสุด> อเมริกา.Billboard เคป๊อป ฮอต 100  | อัลบั้ม> อัลบั้ม.อัลบั้ม |
| --- | --- | --- | --- | --- |
2553: 
| 2553 | "This Christmas" (with JYP Nation) | - | - | JYP Nation Team Play Concert |
2554: 
| 2554 | "겨울아이 (Winter Child)" | - | - | Dream High OST |
| 2554 | "Dream High" (กับ แทกย็อน, อูย็อง, คิม ซู-ฮย็อน และ จู) | - | - | Dream High OST |
| 2554 | "So Many Tears" | 7 | 10 | I'm a Flower, Too OST |
2555: 
| 2555 | "You're My Star" | 23 | 41 | Dream High 2 OST |
| 2555 | "Before This Song Ends" (กับ JJ Project) |  |  | Bounce (JJ Project Album) |
| 2555 | "I Still Love You" |  |  | Big OST |
| 2555 | "Come Out If You Love Me" |  |  | "Bean Pole CF" |
| 2555 | "Classic (กับ อก แท็ก-ย็อน และ อูย็อง)" | - | - | Digital Single (Reebok Classic CF)  |
| 2556 |  |  |  | Digital Single (Reebok Classic CF)  |
| 2556 | "나를 잊지말아요 (Don't Forget Me)" | - | - | Kangchi,The Beginning OST |
| 2557 | "Wind Wind Wind (바람바람바람)" |  |  | "Bean Pole Outdoor CF" |
| 2559 | Dream กับ แบคฮย็อน |  |  |  |
| 2559 | Ring My Bell |  |  | Ost. หยุดหัวใจไว้ลุ้นรัก |
| 2559 | When we were |  |  | Ost. หยุดหัวใจไว้ลุ้นรัก |
| 2560 | Don't wait for your love (กับ Park Won) |  |  |  |
| 2560 | I love you boy |  |  | Ost. While you were sleeping |
| 2560 | I wanna say to you |  |  | Ost. While you were sleeping |
| 2560 | 사랑하기 때뭄에 |  |  | 유재하 30년, 우리 이대로 영원히 |
| 2563 | My Dear Love |  |  | START-UP OST Part.14 |
ผลงานเพลง > มินิอัลบั้ม

อัลบั้มแรก Yes ? No? [17 มกราคม 2560]
1.Yes No Maybe
MV
2.Pretend
3.Question mark
4.Sick and Tired (feat.Reddy)
5.Preference
6. Little wild flower
อัลบั้มที่สอง Faces of love [22 มกราคม 2561] 4 MV
1.I love someone else
MV
2.Holiday (feat.DPR LIVE)
MV
3.SOBeR
MV
4. Midnight MV
5.Bxatxh
6.Confession
7.Sleeplessness
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2555 | รักแรกในความทรงจำ | ซอ-ย็อน (วัยรุ่น) |
| 2558 | The Hymn | จิน แช-ซ็อน |
| 2562 | Ashfall | ชเว จี-ยัง |
ผลงานการแสดง > ละครโทรทัศน์

| ปี | เรื่อง | บทบาท | เครือข่าย |
| --- | --- | --- | --- |
| 2554 | Dream High | โก ฮเย-มิ | KBS2 |
| 2554 | Human Casino (Drama Special) | นักแสดงรับเชิญกับอูย็อง วง 2PM | KBS2 |
| 2555 | Dream High2 | ตัวเธอเอง (นักแสดงรับเชิญ) | KBS2 |
| 2555 | I Need a Fairy | นักแสดงรับเชิญ (flower beauty) | KBS2 |
| 2555 | Big | ชัง มา-รี | KBS2 |
| 2556 | Gu Family Book (Kangchi,The Beginning) | ทัม ยอ-อุล | MBC |
| 2557 | ยัยตัวร้ายกับนายต่างดาว | โก ฮเย-มิ (นักแสดงรับเชิญ) | SBS |
| 2559 | Uncontrollably Fond | โน อึล | KBS2 |
| 2560 | While You Were Sleeping | นัม ฮง-จู | SBS |
| 2562 | Vagabond | โก แฮรี | SBS |
| 2563 | Start Up | ซอ ดัลมี | tvN |
| 2566 | Doona | ดูนา |  |
ผลงานการแสดง > รายการทางโทรทัศน์

| ปี | ชื่อเรื่อง | บทบาท | เครือข่าย |
| --- | --- | --- | --- |
| 2553 | Show! Music Core | MC กับ มินโฮ, อนยู (ชายนี่), และ จีย็อน (ที-อารา) | MBC |
| 2554 | Mnet 20's Choice Awards | MC กับ ซง จุงกี | Mnet |
| 2554 | Win Win | MC ร่วม | KBS |
| 2554 | Invincible Youth 2 | สมาชิก G8 | KBS2 |
| 2554 | Running Man | แขกรับเชิญ (ตอนที่ 55) | SBS |
| 2555 | 26th Golden Disk Awards | MC กับ ลี ฮง กิ จากวง เอฟ.ที. ไอส์แลนด์ | jTBC |
| 2555 | 21st Seoul Music Awards | MC กับทัก แจ ฮอน และ ชิน ฮยุนจุน | KBS |
| 2555 | M! Countdown | MC ร่วมกับ โทนี่ อัน และ จอห์น พัก | Mnet |
| 2555 | M! Countdown | MC ร่วมกับ โทนี่ อัน และ อีจุน | Mnet |
| 2555 | Inkigayo | MC ร่วมกับ ไอยู และ อี จุน | SBS |
| 2555 | M! Countdown Hello Japan | MC ร่วมกับ อี จุน | Mnet |
| 2555 | รันนิ่งแมน ตอนที่ 93, 94 117 155 172 และ 173 | แขกรับเชิญ | [SBS] |
| 2555 | Weekly Idol | แขกรับเชิญกับ มิสเอ | MBC |
| 2555 | Gag Concert | ตัวเอง | KBS |
ผลงานการแสดง > มิวสิกวิดีโอ

| ปี | ชื่อเพลง | ศิลปิน | บทบาท |
| --- | --- | --- | --- |
| 2553 | This Christmas | JYP Nation | ตัวเธอเอง |
| 2554 | Pretty but Hateful | ซ็อน โฮ-ย็อง |  |
| 2555 | Win The Day | Team SIII | ตัวเธอเอง |
| 2555 | Classic | กับ อก แท็ก-ย็อน และ อูย็อง |  |
| 2561 | First love | Epitone Project |  |
| 2565 | Celeb | PSY |  |
ผลงานโฆษณา

[2553] Super Star-K กับ บิ๊กแบง
[2553] Fruits Of Love Camp Promotion กับ มินโฮ
[2554] Bean Pole
[2554] Harper's Bazaar Spring EnC March
[2554] Romantic Parisienne for Si Lolita Lempicka
[2555] "Pink Wings" Campaign Vogue Girl
[2555] Carribean Bay Summer 2012 กับ 2PM
[2555] Yoghurt Milk Drinks กับ อี ฮย็อนจี
[2555] Domino's Pizza กับ จอง อิลวู
[2555] TN Cosmetic
[2555] Saving Energy กับ พัค จีซอง
[2555] La Pioggia
[2555] Samsung Galaxy SIII
[2555] Games "Sudden Atack"
[2555] Bean Pole กับ คิม ซู-ฮย็อน
[2555] Reebok Pump Fury กับ ชัง อู-ย็อง, อก แทก-ย็อน, และ ปาร์ก จินยัง
[2555] Everland Caribbean Horror กับ 2PM
[2555] Canon
[2555] Nongshim Sumi Potato Chip
[2556] Vita 500
[2556] Bean Pole Outdoors
[2556] the Korea Postal Service′s savings service
[2556] Domino′s Pizza
[2556] Denmark Yogurt
[2556] Galaxy Pop
[2556] Smart school uniforms
[2556] tn
[2556] The Face Shop
[2556] Caribbean Bay
[2556] Roem
[2556] Sumi Chips
[2556] Canon
[2556] Swarovski
[2556] the Korea Tourism Organization
[2556] Lolita Tempika
[2556] Sudden Attack
[2556] Nintendo
[2556] Reebok
[2556] Tagatose
[2556] Xylose Sugar
[2556] On: The Body
[2556] MLB กับ miss A
[2556] Cross Fire กับ 2PM
[2556] TMON
[2557] Bean Pole Accessory
[2557] Urive Black Box
[2557] INTEROJO
[2557] Coca cola's Sprite
[2557] THE LILIAN
[2557] NESCAFÉ KOREA
[2558] Genesis BBQ กับ อี จง-ซ็อก
รางวัลและการเข้าชิง

| ปี | รางวัล | ประเภท | ผล |
| --- | --- | --- | --- |
| 2554 | 47th Baeksang Arts Awards | Best New TV Actress "(ดรีมไฮท์)" | เสนอชื่อเข้าชิง |
| 2554 | 47th Baeksang Arts Awards | Female Popularity Award "(ดรีมไฮท์)" | เสนอชื่อเข้าชิง |
| 2554 | Mnet 20's Choice Awards | Hot New Star | ชนะ |
| 2554 | Korea Drama Awards | Best Rookie Actress "(ดรีมไฮท์)" | เสนอชื่อเข้าชิง |
| 2554 | KBS Drama Awards | Best Actress for Miniseries "(ดรีมไฮท์)" | เสนอชื่อเข้าชิง |
| 2554 | KBS Drama Awards | Best Rookie Actress "(ดรีมไฮท์)" | ชนะ |
| 2554 | KBS Drama Awards | Best Couple กับ คิม ซู-ฮย็อน "(ดรีมไฮท์)" | ชนะ |
| 2554 | MBC Weekly Idol Awards | Natural Beauty Idols | ชนะ |
| 2554 | MBC Weekly Idol Awards | Most Well-Mannered Idols | ชนะ |
| 2555 | 48th Baeksang Arts Awards | Best New Movie Actress "(รักแรกในความทรงจำ)" | ชนะ |
| 2555 | Mnet 20's Choice Awards | Hot Female Movie Star "(รักแรกในความทรงจำ)" | ชนะ |
| 2555 | CF Model Award | Best Female CF star | ชนะ |
| 2555 | Mnet Style Icon Awards 2012 | First Love Fantasies "(รักแรกในความทรงจำ)" | ชนะ |
| 2561 | 54th Beaksang Art Awards | Most Popular Actress (While you were sleeping) | ชนะ |
ข้อมูลเพิ่มเติม

อินสตาแกรมของซูจี
ซูจี ที่เอกซ์ (ทวิตเตอร์)
เอ็มทูเดย์ของซูจึ เก็บถาวร 2013-01-22 ที่ เวย์แบ็กแมชชีน
เวย์ปั๋วของซูจี
ออลเคป็อปของซูจี เก็บถาวร 2012-04-09 ที่ เวย์แบ็กแมชชีน
ฮันซีนีมาของซูจี
| ด ค กมิสเอ |
| --- | --- |
 เฟย์  เจีย  มิน  ซูซี 
สตูดิโออัลบัม:  A Class 
อีพีอัลบัม:  Touch  Independent Women Part III 
ซิงเกิล:  "Bad But Good"  "Step Up"  "Love Alone"  "Good Bye Baby"  "Touch"  "I Don't Need A Man" 
หัวข้อเกี่ยวข้อง:  ผลงานเพลง  รางวัลและการเสนอชื่อ 
  หมวดหมู่ 
ซูจีในงาน Fan Meeting for Bean Pole จัดขึ้นในวันที่ 15 มิถุนายน 2557
กรีสซี คาเฟ

| กรีสซี คาเฟ่ |
| --- | --- |
แนวเพลง: ออลเทอร์นาทิฟร็อก, บริทป็อป, โพสต์ร็อก
ช่วงปี: พ.ศ. 2542-ปัจจุบัน
ค่ายเพลง: Smallroom

สมาชิก: อภิชัย ตระกูลเผด็จไกร

เว็บไซต์: Greasy-Cafe.com
กรีสซี คาเฟ (อังกฤษ: Greasy Cafe) คือชื่อศิลปินของ อภิชัย ตระกูลเผด็จไกร เป็นศิลปินและนักแต่งเพลงชายชาวไทยภายใต้สังกัด Smallroom ตั้งแต่ปี พ.ศ. 2542 เขามีผลงานอัลบั้มเพลงมาแล้ว 4 ชุดคือ สิ่งเหล่านี้ พ.ศ. 2551 ทิศทาง พ.ศ. 2552 และ The Journey without Maps พ.ศ. 2555 และ Technicolor พ.ศ.2560 Greasy Cafe มีคอนเสิร์ตใหญ่ของตัวเองมาแล้ว 2 ครั้งคือ Greasy Cafe: Untill Tomorrow ที่สนามกีฬาจรัญ บุรพรัตน์ กรุงเทพฯ และ Greasy Cafe: Untill Tomorrow Home ที่เขากะโหลก จังหวัดประจวบคีรีขันธ์
ประวัติ

ผลงานของ Greasy Cafe โดดเด่นที่แนวดนตรีซึ่งได้รับอิทธิพลจากวงทางฝั่งอังกฤษ ส่วนเนื้อหาของเพลงที่พูดถึงความรักที่ไม่อยู่ในขนบ เล่าเรื่องความหม่นเศร้าในความสัมพันธ์ จากมุมมองของผู้ชายผู้ผ่านประสบการณ์ซึ่งฉีกจากแนวทางการเขียนเนื้อเพลงรักทั่วไป เพลงที่ถูกปล่อยเป็นซิงเกิลแรกจากอัลบั้ม สิ่งเหล่านี้ และเป็นเพลงที่ทำให้คนรู้จัก Greasy Cafe ครั้งแรกคือ ฝืน ซึ่งขึ้นอันดับหนึ่งของชาร์ตเพลงคลื่นวิทยุ Fat Radio เพลงต่อมาที่ถูกตัดเป็นซิงเกิลล้วนได้รับการพูดถึงแทบทั้งสิ้น เช่น ความบังเอิญ, อุบัติเหตุ, สิ่งเหล่านี้ ฯลฯ Greasy Cafe ได้รับรางวัลดนตรีจากหลายสถาบัน เช่น รางวัลศิลปินชายเดี่ยวยอดเยี่ยม คมชัดลึกอวอร์ดครั้งที่ 6, Hamburger Awards ครั้งที่ 6 และ Fat Awards 9 สองอัลบั้มหลังคือ ทิศทาง และ The Journey without Mapsต่างมีผลงานที่โดดเด่นและมีผลตอบรับที่ดี เช่น ภายใต้ท้องฟ้าสีดำ จากอัลบั้ม ทิศทาง เพลงรักที่ได้แรงบันดาลใจจากความรักระหว่างคนตาบอด, หมุน จากอัลบั้ม The Journey without Maps เพลงที่พูดถึงความสัมพันธ์ระยะไกลและความทรมานในการรอคอย มิวสิกวีดีโอเพลงนี้ซึ่งกำกับโดย นวพล ธำรงรัตนฤทธิ์  ได้รับการพูดถึงทั้งกับสื่อมวลชนและโซเชียลมีเดีย นอกจากนี้ภาษาที่อภิชัยใช้ในเนื้อเพลงยังมีเอกลักษณ์และมีส่วนทำให้เขาได้ร่วมงานแต่งเพลงให้ศิลปินคนอื่น ๆ เช่น Jida ในอัลบั้ม Boyfriend เพลง แสงของไฟ ค่าย Smallroom และ Palmy ในอัลบั้ม 5 เพลง ทุ่งสีดำ, Butterfly และ Private Sky
ด้วยประสบการณ์และเอกลักษณ์ในงานเพลงทำให้ Greasy Café ได้รับการชื่นชมและยกย่อง ทั้งจากแฟนเพลง นักดนตรี สื่อมวลชนและนักวิจารณ์จำนวนมาก ผลงานของเขาได้ทั้งเข้าชิงและได้รับรางวัลทางดนตรี 13 สถาบันชั้นนำ เช่น รางวัลศิลปินชายเดี่ยวยอดเยี่ยม คมชัดลึกอวอร์ด ครั้งที่ 6 จากอัลบั้ม สิ่งเหล่านี้ เข้าชิงรางวัลศิลปินชายเดี่ยวยอดเยี่ยม Fat Awards 11 จากอัลบั้ม ทิศทาง รางวัลอัลบั้มยอดเยี่ยม Channel [V] Thailand เมโลสโมสร จากอัลบั้ม The Journey without Maps ฯลฯ
นอกจากงานเพลง อภิชัยเคยมีผลงานหนังสือ The Destination from Nowhere[ลิงก์เสีย] ในปีพ.ศ. 2554 ซึ่งเป็นงานเขียนที่รวบรวมเกร็ดความคิดจากสมุดบันทึกและเป็นวัตถุดิบในการทำงานเพลงของเขา อภิชัยยังเคยแสดงนำในภาพยนตร์ แต่เพียงผู้เดียว พ.ศ. 2554 และได้รับรางวัลนักแสดงนำยอดเยี่ยมจากสถาบันชั้นนำ อภิชัยยังเคยทำเพลงประกอบภาพยนตร์ ตั้งวง พ.ศ. 2556 โดย คงเดช จาตุรันต์รัศมี ชัมบาลา พ.ศ. 2555 โดยปัญจพงศ์ คงคาน้อย และ The Down พ.ศ. 2558
ชีวิตวัยเด็ก

อภิชัยเกิดที่ย่านเมืองเก่าของกรุงเทพฯ ในครอบครัวเย็บหมวกกีฬาที่มีพ่อและแม่เป็นชาวจีนแท้ ๆ เขาใช้ชีวิตวัยเด็กในย่านวรจักร เรียนชั้นประถมศึกษากับโรงเรียนประสาทวุฒิ ซึ่งเป็นโรงเรียนภาษาไทยและจีน เรียนต่อมัธยมศึกษาที่โรงเรียนศิริวัฒนาและโรงเรียนเพชรรัตน์ เขาจบศึกการศึกษาระดับปวช. ที่โรงเรียนไทยวิจิตรศิลปอาชีวะ อภิชัยเดินทางไปเรียนด้านการถ่ายภาพที่ประเทศอังกฤษตอนอายุ 21 ปี และใช้ชีวิตอยู่ที่นั่นเป็นเวลาร่วม 4 ปี
ช่วงเวลาที่เรียนในอังกฤษ อภิชัยได้มีโอกาสเริ่มเล่นดนตรีอย่างจริงจัง ได้รวมวงกับเพื่อนในชื่อ The Light ตระเวนเล่นตามผับขนาดเล็ก วงดนตรีของเขาทำงานได้ไม่นานนักและแยกย้ายไป เขากลับเมืองไทยและทำงานเป็นช่างภาพนิตยสาร เริ่มจากการถ่ายภาพแฟชั่นให้กับนิตยสาร Hyper ก่อนจะหลงใหลในการถ่ายภาพแนวสารคดี งานถ่ายภาพนิตยสารยังทำให้เขารู้จักคนมากขึ้น วันหนึ่งเขามีโอกาสถ่ายภาพวงดนตรีชื่อ Crub และได้ทำความรู้จัก รุ่งโรจน์ อุปถัมภ์โพธิวัฒน์ หนึ่งในสมาชิกวงซึ่งกลายมาเป็นเจ้าของค่ายเพลง Smallroom ในปัจจุบัน
อภิชัยเริ่มทำงานถ่ายภาพนิ่งในกองถ่ายภาพยนตร์ ภาพยนตร์เรื่องแรกที่เขาถ่ายคือ A Fighter’s Blues ยุคนั้นหน้าที่ของช่างภาพนิ่งกองถ่ายคือการถ่ายภาพส่งตามสื่อเพื่อประชาสัมพันธ์หนัง แต่อภิชัยมองว่าบรรยากาศในกองถ่ายน่าสนใจไม่แพ้ตัวหนัง โดยเฉพาะเมื่อมองถอยออกมามองสิ่งที่กำลังเกิดขึ้นนอกจอมอนิเตอร์ ผลงานภาพถ่ายของเขาจึงมักเล่าเรื่องทีมงานซึ่งเป็นสิ่งที่คนดูไม่เคยเห็น
อภิชัยมีโอกาสได้ถ่ายภาพเบื้องหลังภาพยนตร์ไทยอีกหลายเรื่อง เช่น จันดารา, มนต์รักทรานซิสเตอร์, The Letter จดหมายรัก, โอเค เบตง, อารมณ์ อาถรรพ์ อาฆาต, ปืนใหญ่จอมสลัด, องค์บาก 2 ฯลฯ ซึ่งในช่วงเวลาเดียวกันเขามีโอกาสได้พบกับรุ่งโรจน์และได้กลับมาทำงานเพลงอีกครั้ง จนเป็นจุดเริ่มต้นของการเป็นศิลปินเพลงในชื่อ Greasy Cafe เต็มตัว
ผลงานเพลง > Smallroom 001-002 (พ.ศ. 2543)

เพลงแรกที่อภิชัยใช้ชื่อ Greasy Cafe ในการทำงาน คือเพลง หา (Quest?) อัลบั้มคอมพลิเอชัน Smallroom 001 รุ่งโรจน์เจ้าของค่ายเพลง Smallroom ได้แรงบันดาลใจจากอัลบั้มรวมเพลงจากหลายศิลปินในต่างประเทศ โดยแต่ละชุดจะมีคอนเซปต์ธีมต่างกัน ศิลปินที่รุ่งโรจน์ชวนมาร่วมงานมีทั้งวงดนตรีอาชีพ คนทำดนตรีเบื้องหลัง และคนในวงการซึ่งไม่เคยทำเพลงมาก่อน
อภิชัยเคยให้สัมภาษณ์ว่าไม่มีเหตุผลในการตั้งชื่อ Greasy Cafe เป็นพิเศษ คำนี้แปลว่าร้านอาหารที่ขายอาหารจานด่วน ส่วนมากเป็นอาหารแบบทอดที่ทำไม่ยากและมีจำนวนมากในอังกฤษ เหตุผลที่อภิชัยตั้งชื่อนี้เพราะเขาคิดว่าเพลงของเขาก็ไม่ต่างจากร้านแนว Greasy Cafe ซึ่งมีลูกค้าหลายรูปแบบ ตั้งแต่ชนชั้นแรงงานไปจนถึงผู้บริหาร เหมือนกับเพลงของอภิชัยที่ไม่ถูกจัดอยู่ในหมวดไหน ไม่ว่าวัยรุ่นหรือผู้ใหญ่แต่เป็นเพลงที่ใครก็ฟังได้
อภิชัยยังใช้ชื่อ Greasy Cafe ทำเพลงในชุด Smallroom 002 เพลง พบ หลังจากนั้นรุ่งโรจน์ยังชวนอภิชัยทำเพลงเป็นระยะ เช่น ทำเพลงในโครงการสนามหลวงคอนเนคส์ สังกัด สนามหลวง ในเครือ จีเอ็มเอ็ม แกรมมี่ โดยนำเพลง เธอรู้รึเปล่า ของ ใหม่ เจริญปุระ มาเรียบเรียงใหม่ เมื่อถึงเวลาที่เหมาะสมรุ่งโรจน์จึงชวนอภิชัยมาทำอัลบั้มเต็ม จนเกิดเป็นอัลบั้มแรก สิ่งเหล่านี้ ในปีพ.ศ. 2551
ผลงานเพลง > สิ่งเหล่านี้ (พ.ศ. 2551)

รุ่งโรจน์เป็นคนแนะนำให้อภิชัยทำเพลงอัลบั้มนี้ร่วมกับ รัฐ พิฆาตไพรี (นามแฝงว่า Ruzzy) มือกีตาร์วง Tattoo Colour ทุกเพลงในอัลบั้มคือเพลงที่อภิชัยแต่งในช่วงกลับมาอยู่ประเทศไทยและนำมาเรียบเรียงใหม่อภิชัยใช้เวลาทำอัลบั้มนี้ประมาณ 3 เดือน ช่วงแรกเขาอยากให้เพลงในอัลบั้มเน้นการใช้กีตาร์โปร่งเป็นหลัก การทำงานก็มักเริ่มจากการเล่นกีตาร์โปร่งและร้อง อภิชัยยังอัดเครื่องดนตรีบางส่วน เช่น เสียงเบส กีตาร์ไฟฟ้า และกลองในเพลง ความบังเอิญ จากนั้นรัฐจะเป็นผู้เรียบเรียงและแนะนำการใช้เสียงที่ต่างจากกีตาร์โปร่งเพื่อให้ดนตรีหลากหลายขึ้น เช่น ช่วยคิดและอัดกีตาร์โซโล่ในเพลง เกษมสำราญ
ใน สิ่งเหล่านี้ ยังมีเพลงบรรเลงชื่อ ไฮซินท์ ซึ่งเป็นเพลงที่อภิชัยแต่งระหว่างถ่ายภาพนิ่งภาพยนตร์เรื่อง จันดารา (ไฮซินท์เป็นชื่อตัวละครหนึ่งในเรื่อง) มีเพลง ภาพชินตา ซึ่งได้แรงบันดาลใจจากการเสียชีวิตของภรรยาของเพื่อนอภิชัย
เพลงแรกที่ถูกตัดเป็นซิงเกิลคือ ฝืน ตามมาด้วย ความบังเอิญ ทั้งสองเพลงแตกต่างจากเพลงแรก ๆ ของ Greasy Cafe ในอัลบั้ม Smallroom 001-002 ดนตรีเน้นการใช้เสียงจากเครื่องดนตรีสด จุดเด่นของเพลงในอัลบั้มนี้อยู่ที่การใช้คำซึ่งมีความคล้ายกลอนเปล่าที่เปรียบเปรยความรักความสัมพันธ์กับสิ่งที่อยู่รอบตัว เนื้อหาของเพลงยังแสดงความเป็นกบฎในความคิดที่มีต่อความสัมพันธ์ เพลงที่แสดงจุดเด่นด้านนี้ชัดเจนมากคือเพลง สิ่งเหล่านี้ ซึ่งบอกว่าความรักในอุดมคติกับความรักในโลกความเป็นจริงแตกต่างกันอย่างสิ้นเชิง
อภิชัยยังนำภาพถ่ายที่เคยเก็บไว้มาใช้ในการออกแบบปกอัลบั้ม อีกหนึ่งเอกลักษณ์เด่นของอัลบั้มนี้คือ มิวสิกวีดีโอเพลง สิ่งเหล่านี้โดย ศิวะภาค เจียรวนาลี ผลงานชิ้นนี้ไม่ได้มีองค์ประกอบตามขนบมิวสิกวีดีโอทั่วไป แต่เน้นการใช้ภาพวาดบนกระดาษเพื่อเล่าเรื่องความรักความสัมพันธ์ในมุมมองของ Greasy Cafe
นอกจากนี้ด้วยความที่ทำงานในกองถ่ายมานานทำให้เขาติดการเล่าเรื่องแบบภาพยนตร์ผ่านบทเพลง คือเล่าบรรยากาศโดยรอบก่อนแล้วค่อยโฟกัสไปที่ตัวละคร
อัลบั้ม สิ่งเหล่านี้ ได้รับการตอบรับที่ดีจากนักวิจารณ์ อภิชัยได้รับรางวัลทางดนตรีหลายสถาบัน เช่น รางวัลศิลปินชายเดี่ยวยอดเยี่ยม คมชัดลึกอวอร์ด ครั้งที่ 6 และ Fat awards ครั้งที่ 9 เข้าชิงรางวัลศิลปินเดี่ยวร็อกยอดเยี่ยม สีสันอวอร์ด ครั้งที่ 23 ฯลฯ
ผลงานเพลง > ทิศทาง (พ.ศ. 2552)

ถ้ามองในภาพรวม ผลงานเพลงในอัลบั้ม ทิศทาง มีความคล้ายอัลบั้มแรกจนเป็นเหมือนภาคต่อของ สิ่งเหล่านี้ แต่เมื่อเจาะลึกในรายละเอียด ทิศทาง เผยให้เห็นการทดลองทางดนตรีใหม่ ๆ ของอภิชัย ทั้งการใช้เสียงกีตาร์ที่หลากหลายขึ้น มีเพลงเร็วที่ซับซ้อนและซ่อนรายละเอียดเยอะขึ้น
แนวคิดหลักของการทำอัลบั้มนี้คือ อยากให้เพลงร็อกขึ้น เพื่อให้มีตัวเลือกใหม่ ๆ สำหรับการเล่นสด โดยที่การเริ่มเพลงยังใช้กีตาร์โปร่งเป็นตัวนำเหมือนเดิม อัลบั้ม ทิศทาง เริ่มต้นทำทันทีหลังจากจบอัลบั้ม สิ่งเหล่านี้ ด้วยความเข้าใจกันจากอัลบั้มที่แล้วทำให้การทำงานระหว่างอภิชัยและรัฐต่อเนื่องและเร็วขึ้น การทำเพลงในอัลบั้มบางช่วงเร็วถึงขั้นทำงานกันเสร็จวันละเพลง
ในด้านเนื้อหาเนื้อเพลงของอภิชัยยังมีอารมณ์ความหม่นเศร้าเหมือนเดิม สิ่งที่เพิ่มเข้ามาคือ การเล่าเรื่องความเปลี่ยนแปลงในชีวิต ความไม่มั่นคงและไม่แน่นอนที่ทุกคนต้องเจอ  เพลงที่ได้รับการคัดให้เป็นซิงเกิลแรกคือ ทิศทาง ซึ่งได้แรงบันดาลใจจากการเลิกราของเพื่อนสนิท แสดงให้เห็นจุดเด่นข้อนี้อย่างดีนอกจากนี้อัลบั้มที่สองยังมีเพลงที่น่าสนใจอย่าง คำตอบ ซึ่งอภิชัยได้แรงบันดาลใจการเขียนเพลงมาจากความขัดแย้งทางการเมืองและสังคมไทยในช่วงเปลี่ยนผ่านในปีนั้น เพลง ความจริง ได้แรงบันดาลใจจากชีวิตของนักกีฬายกน้ำหนักทีมชาติไทยที่แพ้ในมหกรรมกีฬาโอลิมปิก เพลง ภายใต้ท้องฟ้าสีดำ ได้แรงบันดาลใจจากชีวิตของคนตาบอด อีกหนึ่งเพลงดังอย่าง ความเลือนลาง แม้จะไม่ได้ถูกคัดเป็นซิงเกิล แต่ก็เป็นหนึ่งในเพลงที่ถูกเล่นสดบ่อยที่สุดของ Greasy Cafe
อัลบั้มนี้ได้รับการเสนอชื่อเข้าชิงรางวัลศิลปินชายยอดเยี่ยม Fat Awards 11 ได้รับรางวัล ศิลปินรุ่นเดอะผู้สร้างแรงบันดาลใจในรอบ 12 ปี The Fat Awards มิวสิกวีดีโอเพลง ทิศทาง ยังได้รับรางวัล [V]Awards จี๊ดโดนใจ แชนแนลวีไทยแลนด์มิวสิกวิดีโออวอร์ดส 2011 ครั้งที่ 7 เพลงของเรา
ผลงานเพลง > The Journey without Maps (พ.ศ. 2555)

หลังจบอัลบั้ม ทิศทาง อภิชัยประสบปัญหาทั้งเรื่องงานและชีวิตส่วนตัว แม้ผลตอบรับและเสียงวิจารณ์จากสองอัลบั้มแรกจะดีแต่รายได้ไม่สามารถเลี้ยงชีวิตในประจำวันได้ ปัจจัยรอบด้านทำให้เขารู้สึกกดดันจนไม่มีสมาธิในเขียนเพลงใหม่ อภิชัยตัดสินใจเปลี่ยนวิถีชีวิตด้วยการเดินทางไปใช้ชีวิตที่ประเทศอังกฤษ โดยที่ไม่กำหนดเวลาว่าจะอยู่นานแค่ไหน เขานำกีตาร์โปร่ง เครื่องบันทึกเสียง และแลปท็อปจากเมืองไทยมาด้วยเพราะหวังว่าจะได้นำมาใช้ทำเพลงระหว่างใช้ชีวิตที่ประเทศอังกฤษ
การได้อยู่ในสภาพแวดล้อมใหม่ ๆ ทำให้อภิชัยได้แรงบันดาลใจและเริ่มต้นทำเพลงแม้จะมีเครื่องดนตรีติดตัวแค่ชิ้นเดียว เขานำอุปกรณ์ที่อยู่รอบตัวมาใช้เป็นเครื่องมือในการสร้างเสียง เช่น ใช้เสียงผิวปาก ใช้เสียงดนตรีจากแอปพลิเคชันทำเพลงใน iPad ใช้อูคูเลเล่จากเพื่อนร่วมห้องและแอคคอร์เดียนเก่าซึ่งมีในห้องพักมาใช้ทำเพลง เขาตั้งชื่ออัลบั้มนี้ว่า  The Journey without Maps อภิชัยเคยเล่าว่า “เราไม่เคยเชื่อเลยว่า ในการเริ่มต้นคบใครบางคน เค้าเหล่านั้นจะเดินทางมาพร้อมกับแผนที่ในมือ เราไม่มีทางรู้ได้เลยว่า เราจะขึ้นทิศเหนือ ลงใต้ ไปทางซ้าย ขวา หรือเราจะไปกันได้ไกลแค่ไหน และปลายทางจะจบลงที่ใด้”
อัลบั้มนี้อภิชัยได้ทดลองทำอะไรใหม่หลายอย่าง เสียงจากเครื่องดนตรีบ้าน ๆ ที่ใช้ระหว่างทำเพลงที่อังกฤษถูกนำมาใช้จริงทั้งหมด มีเพลง ร่องน้ำตา ซึ่งอภิชัยได้ร้องร่วมกับศิลปินหญิง ญารินดา เป็นครั้งแรก เพลงนี้มิกซ์เสียงร้องของทั้งสองศิลปินในระดับความดังเท่ากัน เพราะเขาคิดว่าเพลงนี้พูดกับคนทั้งเพศจึงควรร้องพร้อมกัน อัลบั้มนี้มีนักดนตรีต่างวงอย่าง เอี่ยว-ปุรวิชญ์ ขาวลออ มือกลองวง The Richman Toy เม้ง-ภัทรพล ทองสุขา มือกลองวง Desktop Error มาช่วยอัดกลอง อัลบั้มนี้มีเพลงเด่นหลายเพลง เช่น เงาของฝน, หมุน, ประโยคบอกเล่า, ป่าสนในห้องหมายเลข 1, ร่องน้ำตา ฯลฯ การได้อยู่ในสิ่งแวดล้อมที่แตกต่างและได้เห็นชีวิตคนที่หลากหลายทำให้เนื้อเพลงของ Greasy Cafe หลุดพ้นจากการจมปลักกับความหม่นเศร้าและความเปลี่ยนแปลง เนื้อเพลงอัลบั้มนี้ส่วนใหญ่พูดถึงการเดินทาง ความสัมพันธ์ที่คลี่คลาย และการกล้าเผชิญหน้ากับความเปลี่ยนแปลง
The Journey without Maps คืออัลบั้มที่ทำให้ภาพของ Greasy Cafe ค่อนข้างชัดเจน ของ Greasy Cafe ทั้งในแง่ยอดขายและคำวิจารณ์ เขาได้รับรางวัลทางดนตรีจากหลายสถาบัน เช่น อัลบั้มยอดเยี่ยมประจำปีพ.ศ. 2555 Channel [V] Thailand เมโลสโมสร ศิลปินชายเดี่ยวยอดเยี่ยม คมชัดลึก อวอร์ด ครั้งที่ 10 เพลงยอดเยี่ยม (เงาของฝน) สีสันอวอร์ดครั้งที่ 25  มิวสิกวีดีโอจากเพลงในอัลบั้มนี้ยังโดดเด่นไม่แพ้อัลบั้มอื่น โดยเฉพาะเพลง เงาของฝน ฝีมือของผู้กำกับ หัวกลม และเพลง หมุน โดย นวพล ธำรงรัตนฤทธิ์ อีกเพลงในอัลบั้มที่ได้รับความนิยมมากคือ ร่องน้ำตา นอกจากจะเป็นเพลงฮิตยังได้รับการเลือกให้เป็นเพลงประกอบซีรีส์ HORMONES 3 THE FINAL SEASON ของค่ายหนัง GDH
ผลงานเพลง > Technicolor (พ.ศ. 2560)

พ.ศ. 2560 อภิชัยให้สัมภาษณ์ว่ากำลังเตรียมตัวออกอัลบั้มใหม่อีกครั้ง